Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11., 04/18. i 112/19.), pročelnik Upravnog odjela za prostorno uređenje, gradnju, zaštitu okoliša i zaštitu prirode Koprivničko-križevačke županije raspisao je Natječaj

**koji je objavljen u „Narodnim novinama“ broj 123/21. od 17. studenoga 2021.**

**VIŠI SAVJATNIK/ICA ZA PROSTORNO UREĐENJE I GRADNJU** – jedan izvršitelj/ica, na neodređeno vrijeme, uz obavezni probni rad u trajanju od tri mjeseca, mjesto rada Križevci

te se sukladno navedenom daju upute kandidatima kako slijedi:

**UPUTE I OBAVIJESTI KANDIDATIMA**

**Izrazi koji se koriste u ovim Uputama, a imaju rodno značenje koriste se neutralno i odnose se jednako na muški i ženski spol.**

**Opis poslova radnog mjesta**

Obavlja poslove prostornog uređenja i gradnje u okviru zakona i drugih propisa, Vodi upravni postupak do donošenja rješenja u najsloženijim upravnim stvarima iz područja prostornog uređenja i gradnje **45%**.

Rješava neupravne predmete u skladu s odredbama zakona i drugim propisima **10%**.

Prima stranke u vezi provedbe postupka s područja prostornog uređenja i gradnje, izrađuje prijedloge suglasnosti potvrda i drugih akata iz djelokruga graditeljstva propisanih posebnim zakonom **15%**.

Sudjeluje u postupcima tehničkih pregleda u skladu s odredbama zakona i drugih propisa iz područja gradnje **5%**.

Obavlja očevide na lokacijama za koje se izdaju odobrenja za građenje **5%**.

Sudjeluje u obavljanju poslova zaštite na radu sukladno propisima o zaštiti na radu, obavlja druge poslove prema odredbama posebnih zakona i drugih propisa i poslove po nalogu pročelnika ili višeg savjetnika - specijalista za prostorno uređenje i gradnju\_**5%**.

Po potrebi, pruža stručnu pomoć u vođenju Zbirke kupoprodajnih cijena nekretnina za područje Koprivničko -križevačke županije (osim područja Grada Koprivnice) dostavljenih od javnih bilježnika te sudjeluje u stručnoj i analitičkoj obradi prikupljenih podataka **10%**.

Obavlja i druge poslove po nalogu pročelnika ili višeg savjetnika - specijaliste za prostorno uređenje i gradnju **5%**.

|  |
| --- |
|  |

**Podaci o plaći**

Podaci o plaći radnog mjesta propisani su Odlukom o osnovici za obračun plaće službenika i namještenika u upravnim odjelima i službama Koprivničko-križevačke županije („Službeni glasnik Koprivničko-križevačke županije“ broj 19/18. i 7/20.) osnovica je određena u iznosu 2.230,00 kuna i Odlukom o koeficijentima za obračun plaće službenika i namještenika u upravnim tijelima Koprivničko-križevačke županije ("Službeni glasnik Koprivničko-križevačke županije" broj 18/19.), za poslove višeg savjetnika je koeficijent 4,25. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža.

**Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz Natječaja. Prethodna provjera znanja (opći i posebni dio) i sposobnosti kandidata (znanje rada na računalu kroz pisani test) obavlja se putem pisanog testiranja i intervjua.**

2

**PRAVNI IZVORI ZA PRIPREMANJE KANDIDATA ZA TESTIRANJE**

**Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA**

Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na slijedećim propisima:

OPĆI DIO:

1. Ustav Republike Hrvatske ("Narodne novine" broj 56/90., 135/97., 8/98.,  113/00., 124/00., 28/01., 41/01., 55/01., 76/10., 85/10. – pročišćeni tekst i 5/14.),
2. Zakon o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. , 19/13. – pročišćeni tekst, 137/15., 123/17., 98/19. i 144/20.),

POSEBNI DIO:

1. Zakon o prostornom uređenju ("Narodne novine" broj 153/13., 65/17., 114/18., 39/19. i 98/19.),
2. Zakon o gradnji ("Narodne novine" broj 153/13., 20/17., 39/19. i 125/19.),
3. Zakon o postupanju s nezakonito izgrađenim zgradama ("Narodne novine" broj 86/12., 143/13., 65/17. i 14/19.),

**-----------------------------------------------------------------------------------------------------------**

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI KOPRIVNIČKO-KRIŽEVAČKE ŽUPANIJE**

**PRAVILA I POSTUPAK TESTIRANJA**

Po dolasku na provjeru znanja i sposobnosti, pri ulasku u zgradu u skladu s važećim epidemiološkim mjerama od kandidata će biti zatraženo predočenje važeće EU Covid potvrde ili drugog odgovarajućeg dokaza o cijepljenju, preboljenju odnosno testiranju sukladno točki V. Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova Stožera civilne zaštite Republike Hrvatske od 12. studenoga 2021. godine (u daljnjem tekstu: Odluka).

Nakon utvrđivanja da su ispunjeni uvjeti za boravak u zgradi Koprivničko-križevačke županije prije samog početka testiranja od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Kandidati koji ne mogu dokazati posjedovanje važeće EU Covid potvrde ili drugog odgovarajućeg dokaza i identitet neće moći pristupiti testiranju.

Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.

**Navedena pisana provjera znanja traje 60 minuta (stručni dio), a nakon provjere znanja, održati će se provjera sposobnosti – znanje rada na računalu svaka provjera u daljnjem trajanju od 60 minuta.**

3

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova. Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na provedenom testiranju.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici područne (regionalne) samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja Izvješće o provedenom postupku pročelniku, Izvješće potpisuju svi članovi Povjerenstva.

Pročelnik donosi rješenje o prijmu u službu, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.

Koprivničko-križevačka županija se obvezuje da će s osobnim podacima postupati u skladu s Politikom zaštite privatnosti osobnih podataka koja je objavljena na web stranici Koprivničko-križevačke županije, https://kckzz.hr/uprava/politika-zastite-privatnosti-osobnih-podataka/, uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.